

**JUHATUS**

**OTSUS**

7. märts 2019 nr 1-32/ 26

**Tulemustasu maksmine**

**2018. a töötulemuste eest**

Vabariigi Valitsuse 9. jaanuari 2007. a määruse nr 4 „Riigimetsa Majandamise Keskuse põhimäärus” § 18 lõigete 1, 5 ja 6 alusel ning lähtudes Riigimetsa Majandamise Keskuse töötajate palgakorralduse juhendi punktist 7, mille kohaselt makstakse tulemustasu kogu RMK heade töötulemuste korral, kui eelarvega kavandatud kasumi eesmärk on ületatud

1. M a k s t a RMK koosseisulistele töötajatele tulemustasu RMK 2018. aasta töötulemuste eest kahe (2) kuu töötasu ulatuses.

2. Tulemustasu arvutamisel võtta aluseks töölepingus märgitud 31. detsembril 2018. a kehtinud töötasu, mis vastab RMK nõukogu poolt kinnitatud palgaastmestikule.

3. Töötajatele, kes on tööle tulnud 2018. aasta teisel poolaastal, tulemustasu RMK aastatulemuste eest ei maksta.

4. RMK personaliosakonnal ja raamatupidamisosakonnal tagada tulemustasu väljamaksmine vastavalt käesoleva otsuse tingimustele.

Aigar Kallas

Juhatuse esimees

Jaotuskava: kõik struktuuriüksused